**TÁJÉKOZTATÓ A HAGYATÉKI NYOMTATVÁNY KITÖLTÉSÉHEZ**

Tisztelt Ügyfelünk, fogadja őszinte részvétünket hozzátartozójának elvesztése miatt!

Az alábbiakban szeretnénk eligazítást nyújtani a hagyatéki eljárásra vonatkozóan.

A jegyző feladata az eljárásban a leltár felvételéhez szükséges adatok beszerzése, illetve a tényállás tisztázása. A hagyatéki leltár felvétele illeték- és díjmentes.

A hagyatéki eljárásról szóló 2010. évi XXXVIII. törvény 20.§-a szerint leltározni kell, ha az elhaltnak:

• belföldön fekvő ingatlan (lakás, garázs, föld, kert, telek stb.) tulajdoni hányada van;

• belföldi cégjegyzékbe bejegyzett gazdasági társaságban, illetve szövetkezetben fennálló tagi (részvényesi) részesedése van;

• lajstromozott vagyontárgya van (olyan ingó dolog vagy jog, melynek meglétét közhiteles nyilvántartás igazolja) – pl.: engedélyhez kötött jármű, lőfegyver, védett műalkotás, egyéb;

• egyéb ingóság csak abban az esetben leltározandó kötelezően, ha az örökösök bejelentése alapján az egy örökösnek jutó ingóörökség a 300.000,-Ft forgalmi értéket meghaladja;

**FELHÍVJUK FIGYELMÉT, HOGY AZ ELJÁRÁST A HOZZÁTARTOZÓ NYILATKOZATA ALAPJÁN FOLYTATJUK LE!**

Az eljárás sikeres és gyors lefolytatásához szükséges, hogy a nyomtatványt **megfelelően, hiánytalanul töltsék ki és az összes szükséges irat másolatát csatolják, ezért kérjük, hogy az *Hagyatéki Nyomtatványt* VAGY a *Nemleges Nyilatkozatot* kitölteni és visszajuttatni szíveskedjen.**

**Ha a nyilatkozat kitöltésével kapcsolatban további kérdése van, a 63/363-002-es telefonszámon közvetlenül Makai Istvánné ügyintézőhöz fordulhat.**

**Az ügyintézés helye: Nagymágocsi Polgármesteri Hivatal Nagymágocs, Szentesi út 42.**

**Ügyfélfogadási idő: hétfő, kedd, szerda, csütörtök: 08.00-15; péntek: 08.00-12.00**

**Az ügyintézés ideje: az ügy bonyolultságától függően (15 perctől akár 1,5 óráig is eltarthat)**

**Tájékoztatjuk a nyilatkozót a hatósági eljárás ügyhöz kapcsolódó jogi szabályozására, így különösen arra, hogy:**

• Az ügyfélnek joga van az eljárás során nyilatkozatot tenni, nyilatkozattételt megtagadni csak akkor lehetséges, ha vallomásával saját magát vagy hozzátartozóját bűncselekmény elkövetésével vádolná. Amennyiben az ügyfél a hatóság felhívására nem nyilatkozik, a hatóság a rendelkezésre álló adatok alapján dönt, vagy az eljárást megszünteti.

• Az ügyfél köteles jóhiszeműen eljárni.

• Az ügyfél (vagy képviselője), ha más tudomása ellenére az ügy szempontjából jelentős valótlan tényt állít, eljárási bírsággal sújtható, melynek legkisebb összege esetenként tízezer forint, legmagasabb összege - ha törvény másként nem rendelkezik - természetes személy esetén ötszázezer forint, jogi személy vagy egyéb szervezet esetén egymillió forint.

• Hagyatéki vagyon és örökös eltitkolása bűncselekmény.

• Az egyes vagyontárgyak értékére vonatkozóan a nyilatkozó becsült értéket közölhet.

• Az érdekelt fél betekinthet az eljárás bármely szakaszában az eljárás során keletkezett iratokba.

* • Hatóságunk a nyilatkozatban szereplő érdekeltek személyes adatait a 2010. évi XXXVIII. törvény VII. fejezete alapján kezelheti. Az érintettek személyes adataik zárt kezelését külön – írásban - kérelmezhetik.